

**KĖDAINIŲ RAJONO SAVIVALDYBĖS KONTROLĖS IR AUDITO TARNYBA**

|  |  |
| --- | --- |
| Kėdainių rajono savivaldybės tarybai  Kėdainių rajono savivaldybės administracijai |  |

**IŠVADA**

**DĖL KĖDAINIŲ RAJONO SAVIVALDYBĖS SKOLINIMOSI GALIMYBĖS**

2020-02-05 Nr. K7-1/1

Kėdainiai

Kėdainių rajono savivaldybės (toliau – Savivaldybė) administracija 2020 m. sausio 31 d. raštu Nr. AS-654 „Dėl leidimo 2020 metais imti paskolą“ kreipėsi į Kėdainių rajono savivaldybės Kontrolės ir audito tarnybą (toliau- Tarnyba) su prašymu pateikti išvadą dėl Savivaldybės galimybių paimti iki 1 136 600 Eur ilgalaikę paskolą, iš jų 356 600 Eur ankstesnėms paimtoms paskoloms grąžinti ir 780 000 Eur modernizuoti Kėdainių lopšelio-darželio „Žilvitis“ infrastruktūrą. Investicinis projektas yra susijęs su daugiabučių namų ir savivaldybių viešųjų pastatų modernizavimo bei darbo ir mokymo(si) sąlygų gerinimo savivaldybės švietimo įstaigose. Šis projektas numatytas Savivaldybės 2020-2022 metų strateginiame veiklos plane,numatant finansavimą savivaldybės skolintomis lėšomis ir dalimi Europos Sąjungos lėšų.

*Savivaldybių skolinimasis*

Biudžeto sandaros įstatyme nustatyta, kad savivaldybės, vadovaujantis Seimo patvirtintų skolos, skolinimosi ir garantijų limitu, Vyriausybės nustatyta tvarka gali imti iš vidaus kreditorių arba užsienio kreditorių ilgalaikes (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) paskolas investicijų projektams finansuoti ir ankstesniems skoliniams įsipareigojimams vykdyti.

Savivaldybių skolos bei skolinimosi limitų taikymo tvarką reglamentuoja Vyriausybės patvirtintos Savivaldybių skolinimosi taisyklės.

*Savivaldybės skolos limitas*

Pagal 2020 metų valstybės biudžeto ir savivaldybių biudžetų finansinių rodiklių patvirtinimo įstatymo nuostatas, savivaldybių skolos limitas negali viršyti 60 procentų ir skaičiuojamas nuo šio įstatymo 6 priede nurodytų prognozuojamų savivaldybės biudžeto pajamų.

Nurodytos 2020 metų prognozuojamos Savivaldybės biudžeto pajamos – 28 828 000 Eur.

Savivaldybės skolos limitas 17 296 800 Eur.

Savivaldybės skoliniai įsipareigojimai, skaičiuojami į skolos limitą, 2019 m. gruodžio 31 d. buvo ***3 958 795,70 Eur. arba sudaro 13,7 proc. skolos limito***, tai Savivaldybės pagal pasirašytas ilgalaikių paskolų sutartis su kredito įstaigomis paimtų ir negrąžintų paskolų likutis.

Tuo pagrindu:

* Savivaldybei paėmus 1 136 600 Eur ilgalaikę banko paskolą, iš jų 356 600 Eur ankstesnėms paimtoms paskoloms grąžinti ir 780 000 Eur modernizuoti Kėdainių lopšelio-darželio „Žilvitis“ infrastruktūrą, nebus viršyti Lietuvos Respublikos 2020 metų valstybės biudžeto ir savivaldybių biudžetų finansinių rodiklių patvirtinimo įstatyme nustatyti skolos ir skolinimosi limitai;
* planuojamos imti 1 136 600 Eur ilgalaikės banko paskolos suma yra leistina maksimali savivaldybei grąžinti paskolas, skolas 2020 m. lėšų suma;

Savivaldybės taryba gali priimti sprendimą imti 1 136 600 Eur ilgalaikę banko paskolą, iš jų 356 600 Eur ankstesnėms paimtoms paskoloms grąžinti ir 780 000 Eur modernizuoti Kėdainių lopšelio-darželio „Žilvitis“ infrastruktūrą.

Savivaldybės kontrolierė Zita Valiauskienė